Norsk Redaktørforening

Styremøte 2023-10-31 Oslo

Sak 2023-51: Kommende møter og arrangementer

Pr 26. oktober er det 89 påmeldte til høstmøtet, inkludert gjester. Påmeldingen har gått noe tregere denne høsten enn i 2022 og 2021, noe som trolig skyldes innsparinger og hardere prioriteringer i redaksjonene samt en del andre arrangementer tett på høstmøtet.

[Her er programmet for møtet.](https://www.nored.no/Redaktoernyheter/Hoestmoetet-2023-her-er-programmet) Sekretariatet kan orientere nærmere i møtet.

NR har arrangert ett av de fire kursene som er planlagt denne høsten. Det handlet om klager og kritikk og inneholdt gode råd på hvordan man møter PFU-klager. Innledere, i tillegg til NR-sekretariatet, var Gard Steiro fra VG og Per Arne Kalbakk fra NRK. De tre øvrige kursene er opphavsrett 23. november, etisk kræsjkurs 30. november og lynkurs i medierett 5. desember. Sistnevnte kurs var opprinnelig lagt til 24. oktober, men dette ble skjøvet på pga stort arbeidspress i sekretariatet. I neste styremøte kommer vi tilbake med informasjon om kurs vinteren/våren 2024.

Sekretariatet vil dessuten forsøke å få til et par digitale redaktørlunsjer før 2023 er omme.

I forkant av Svarte Natta-konferansen i Tromsø 10.-12. november, arrangeres en samling for medlemmene i Nordnorsk Redaktørforening samt et møte i det samiske nettverket.

14. november legger kulturministeren fram sin mediepolitiske redegjørelse. Et sentralt innhold her er ventet å være oppfølging av Ytringsfrihetskommisjonens utredning. Dagen etter har medieorganisasjonene invitert mediepolitikerne i Stortingets Familie- og kulturkomite til et møte i Pressens hus der redegjørelsen er tema.

I november planlegger Oslo Redaktørforening et frokostmøte om NorwAI og den norske språkmodellen. Sannsynligvis blir dette i Pressens hus 22. november, i samarbeid med MBL.

Oslo Redaktørforening planlegger også et nytt møte mellom elever i videregående skole og redaktører og journalister. Denne gangen er det Elvebakken vg skole som er samarbeidspartner, og også denne gangen er det aktuelt å dele erfaringene med de øvrige regionforeningene og medlemmene i NR. Målet er å reklamere for journalistikk som karrierevei og bidra til bedre og bredere rekruttering til redaksjonene.

23. november deltar sekretariatet i et møte med Kulturdepartementet om sikkerhet for journalister. Med i møtet er også representanter fra NJ og MBL. Departementet planlegger en handlingsplan om journalistsikkerhet.

I februar planlegges som vanlig et medierettsseminar der medierettsåret oppsummeres, der medierettsadvokater og kolleger i medieorganisasjonene inviteres. Hit inviteres også styrets medlemmer.

Sekretariatet er i dialog med SKUP om et samarbeid rundt gravelederskole i forkant av SKUP-konferansen i april.

Medieleder-konferansen 2024 arrangeres i Kristiansand tirsdag 4. juni. Som styret har fått informasjon om tidligere, var det nødvendig å finne alternativer neste år, fordi Nordiske Mediedager åpner på ettermiddagen 1. mai, og MBL og NR kan ikke ha et arrangement denne datoen. Konferansen i Kristiansand vil holdes på Hotel Norge, med styremøte kl 17.00 mandag 3. juni.

Styret bør i møtet gi et klart signal om hvor strategiseminaret 2024 bør legges. Det har tidligere kommet forslag om Reykjavik og Amsterdam. Et alternativ er også å legge det til Riga eller et av de andre stedene der russiske eksil-redaktører holder til. Strategisamlingen er lagt til 25.-27. september 2024. Styrets faste medlemmer samt første varamedlem deltar vanligvis på strategisamlingen. Strategisamlingene til NR har de siste årene vært lagt til Hitra/Frøya (2022), Nannestad (2020) og Brussel (2018).

18. april 2025 er det 75 år siden Norsk Redaktørforening ble stiftet. Sekretariatet vil om kort tid, i samarbeid med jubileumskomiteen, foreslå dato for jubileet. Det kan ligge an til at feiringen legges til høsten, med feiring i forbindelse med høstmøtet.

**Neste styremøte blir via zoom tirsdag 28. november kl 16.00.**

En oversikt over deltakere på møter i NR-regi 2013-2023 følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2023-10-24**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
| 2023 |  |  |  |  |
|  | **Onsd 1. – tors 2. nov** | **Oslo** | **Høstmøtet** |  |
|  | Fred 10. – sønd 12. nov | Tromsø | Svarte Natta |  |
|  | Tirs 14. nov | Oslo | Mediepolitisk redegjørelse - kulturministeren |  |
|  | **Tirs 28. nov** | **digitalt** | **Styremøte kl 16.00** |  |
| 2024 |  |  |  |  |
|  | **Tors 25. jan** | **Pressens hus** | **Velkomstseminar for nye medlemmer** |  |
|  | **Tors 8. februar** | **Pressens hus** | **Styremøte kl. 16** |  |
|  | Februar |  | Medierettsseminar |  |
|  | Fre 15. – sønd 16. mars | Hamar | Landsmøte LLA |  |
|  | Fre 12.-sønd 14. april | Tønsberg | SKUP |  |
|  | **Tirs 16. april** | **digitalt** | **Styremøte kl. 16** |  |
|  | Ons 1.-fre 3. mai | Bergen | Nordiske Mediedager |  |
|  | **Mandag 3. juni** | **Kristiansand** | **Styremøte kl. 17** |  |
|  | **Tirs 4. juni** | **Kristiansand** | **Medieleder** | Kom-sammen mand. 3. juni |
|  | Mand 12.-fredag 16. aug. | Arendal | Arendalsuka |  |
|  | Tirsd 3. sept | Oslo | Velkomstseminar for nye NR-medlemmer |  |
|  | Ons 25. – fre 27. sept | ? | Strategiseminar for NR-styret | Styremøte avholdes 27. sept. Som en del av samlingen. |

Vedlegg 1

**Deltakere på møter i NR-regi i perioden 2012-2022 – oppdatert 2023-10-24**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Vårmøtet | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst | 125 (dig) | 220 | 228 |
| Høstmøtet | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) | 114 | 130 (Oslo) | 112 (Oslo) |  |
| Velkomstseminar | 18 | 25 | 16 | 20 | 11 | 22 | 22 | 19 | 37(dig) | 22+12 | 17+19 |
| Ny i redaktørrollen |  |  |  |  |  | 10 | 8 | 13 |  |  |  |
| Komp: Innsyn | 5 | - | 8 | - |  |  |  |  |  |  |  |
| Komp: Rettslige rammer | 10 |  |  | - |  |  |  |  |  |  |  |
| Komp: Slik unngår du… | 22 | 20 | 15+27 | 12 | 13 | 21 | 17 |  | 25 |  | 15 |
| Komp: Ledelse | 15 | 12 | 5 | 12 | 9+5 | 4+6 | 7+8 |  |  |  |  |
| Komp: Medarbeidere | 11 | 8 | 4 | 10 | 8 | 7 | 5 |  |  |  |  |
| Komp: Lov og plakat | 9 |  |  |  |  |  |  |  |  |  |  |
| Komp: Arbeidsrett | 13 | 8 | 7 | 8 | 8+4 | 6+8 | 14 |  |  |  |  |
| Komp: Opphavsrett | 10 | 10 | 16 | - | 11+8 | 14+6 | - |  | 14+5 | 23 |  |
| Komp: Lov, plakat, etikk |  | 6 | 6 |  | 7+4 |  | 10 |  | 16 | 17 |  |
| Komp: Digitalredaktører |  | 17 | 12 | 9 | - |  |  |  |  |  |  |
| Komp: Digitalt kildevern |  |  | 9 | 8 | - |  |  |  |  |  |  |
| Komp: Sosiale medier |  |  |  |  |  | 10 | 10 |  |  |  |  |
| NR Kompetanse MoR\* | 8 |  |  |  |  |  |  |  |  |  |  |
| NR Kompetanse NNR |  |  | 20 | 25 | 20 |  |  |  |  |  |  |
| NR Kompetanse RoAR |  |  |  |  |  |  |  |  |  |  |  |
| NR Kompetanse Vestafj |  | 10 | 9 |  |  |  |  |  |  |  |  |
| Topplederseminar– del 1, 2, 3 | 18 (1) | 18 (2)+ 14(3) |  |  |  |  |  |  |  |  |  |
| Kurs fagpresseredaktører |  |  |  |  |  |  | 14 |  | 21 |  |  |
| Teknologi-kurs -samarb m IJ |  |  |  |  |  |  |  | 9 |  |  |  |
| Digital redaktørlunsj |  |  |  |  |  |  |  |  | 115 | 50 | 53 |
| **Totalt** | **369** | **373** | **400** | **385** | **319** | **354** | **348** | **155** | **513** | **456** |  |